
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 37ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 543/2011

ΘΕΜΑ: «Εξέταση αιτήσεως του κ. Γιάνναρου Νικολάου με την οποία ζητείται η τοποθέτηση πληροφοριακών πινακίδων μετά την γέφυρα Αλφειού στο δρόμο προς Αλφειούσα – Φλόκα – Αρχαία Ολυμπία»
    Στον Πύργο και στο Δημοτικό Κατάστημα σήμερα την 29ην του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 57700/23-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία (προσήλθε στο 1ο θέμα της Η.Δ.), 14. Φραγκαντώνης Παναγιώτης, 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Λιατσής Γαβριήλ – Επικεφαλής της Μείζονος Μειοψηφίας, 23. Δημόπουλος Φώτιος, 24. Ανδριόλας Γεώργιος, 25. Κουρμπανάς Γεώργιος, 26. Λιατσής Δημήτριος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Γιαννακούλιας Θεόδωρος, 2. Γεράνιος Κων/νος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης προσκλήθηκε στη συνεδρίαση με την υπ’ αριθμ. 57700/23-12-2011 έγγραφη πρόσκληση του Προέδρου, ο Πρόεδροι της Δ.Κ. Πύργου κος Δαρζέντας Σπυρίδων ο οποίος δεν προσήλθε. Τον Πρόεδρο της Δ.Κ. αναπλήρωσε νομίμως (άρθρο 81 παρ. 3 του Ν. 3852/2010) ο Αντιπρόεδρος κ. Γεώργιος Λαμπρόπουλος.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Πρόεδρος έθεσε υπόψη του Δημοτικού Συμβουλίου το 5ο (6) θέμα της ημερήσιας διάταξης με τίτλο: «Εξέταση αιτήσεως του κ. Γιάνναρου Νικολάου με την οποία ζητείται η τοποθέτηση πληροφοριακών πινακίδων μετά την γέφυρα Αλφειού στο δρόμο προς Αλφειούσα – Φλόκα – Αρχαία Ολυμπία» και ανέφερε:

    Η Επιτροπή Ποιότητας Ζωής με την υπ’ αριθμ. 131/2011 απόφασή της, λαμβάνοντας υπόψη της:

Α. Την υπ’ αριθμ. 41417/2011 αίτηση του κ. Γιάνναρου Νικολάου με την οποία ζητείται η τοποθέτηση πληροφοριακών πινακίδων στην είσοδο και μετά την γέφυρα Αλφειού στο δρόμο προς Αλφειούσα – Φλόκα – Αρχαία Ολυμπία»
Β. Το υπ’ αριθμ. 1016/49/147-α/2011 έγγραφο του Αστυνομικού Τμήματος Κρεστένων το οποίο αναφέρει ότι: «.......Η Υπηρεσία μας συνηγορεί για την τοποθέτηση πληροφοριακής πινακίδας (Π-8α) του ΚΟΚ κατεύθυνση μίας τοπωνυμίας, Αλφειούσα, με μορφή βέλους»
      Ε ι σ η γ ε ί τ α ι  στο Δημοτικό Συμβούλιο να γίνει δεκτή η αίτηση του κου Γιάνναρου Νικολάου.
    Κατόπιν των ανωτέρω ο Πρόεδρος κάλεσε το σώμα να αποφασίσει επί του ανωτέρω θέματος.

Το Δημοτικό Συμβούλιο Πύργου

    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Τις διατάξεις του άρθρου 75 κεφ.Ι του ΚΔΚ (Ν.3463/2006) περίπτωση 3 τομέας γ΄» Ποιότητας Ζωής και Εύρυθμης λειτουργίας πόλεων και οικισμών», όπως συμπληρώθηκε με το άρθρο 94 του Ν.3852/2010

· Το υπ’ αριθμ. 1016/49/147-α/2011 έγγραφο του Αστυνομικού Τμήματος Κρεστένων

· Την υπ’ αριθμ. 131/2011 απόφαση της Ε.Π.Ζ., μετά από διαλογική συζήτηση

                                        Α π ο φ α σ ί ζ ε ι

    Ομόφωνα, κάνει δεκτή την αίτηση του κ. Γιάνναρου Νικολάου και εγκρίνει την τοποθέτηση πληροφοριακής πινακίδας (Π-8α) του ΚΟΚ κατεύθυνση μίας τοπωνυμίας, Αλφειούσα, με μορφή βέλους
    Οι Δημοτικοί Σύμβουλοι κ.κ. Α. Καράμπελας, Γ. Λιατσής, Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Α. Αγγελακοπούλου, Χ. Γιάνναρος, Α. Καραμπέτσος, Ι. Σεφερλής και Π. Σκαρτσιάρης, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.
     Η παρούσα απόφαση έλαβε αύξοντα αριθμό 543/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                     ΤΑ ΜΕΛΗ                Ο ΓΡΑΜΜΑΤΕΑΣ

Εκ των πρακτικών του Δ.Σ.

Πύργος 24 – 1 -  2012

